NEUVOSTON ASETUS (EHTY, ETY, EURATOM) N:o 1578/85,

annettu 10 päivänä kesäkuuta 1985,

Euroopan yhteisöjen muuta henkilöstöä kuin virkamiehiä koskevien palvelussuhteen ehtojen muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan,

ottaa huomioon komission ehdotuksen, joka on tehty henkilöstösääntökomitean annettua lausuntonsa,

ottaa huomioon edustajakokouksen lausunnon (),

ottaa huomioon yhteisön tuomioistuimen lausunnon,

sekä katsoo, että

asetuksen (ETY, Euratom, EHTY) N:o 259/68 (), sellaisena kuin se on viimeksi muutettuna asetuksella (EHTY, ETY, Euratom) N:o 420/85 (), 2 artiklassa vahvistetaan yhteisöjen virkamiehiin sovellettavat henkilöstösäännöt, ja sen 3 artiklassa vahvistetaan Euroopan yhteisöjen muuta henkilöstöä koskevat palvelusuhteen ehdot; neuvoston tehtävänä on päättää määräenemmistöllä komission ehdotuksesta ja kuultuaan niitä toimielimiä, joita asia koskee, näiden henkilöstösääntöjen ja palvelussuhteen ehtojen muuttamisesta, ja

kyseisten henkilöstösääntöjen ja palvelussuhteen ehtojen soveltamisesta saatujen kokemusten perusteella vaikuttaa aiheelliselta muuttaa näiden sääntöjen ja ehtojen tiettyjä säännöksiä erityisesti tutkimushenkilöstön osalta,

ON ANTANUT TÄMÄN ASETUKSEN:

1 artikla

Muutetaan Euroopan yhteisöjen muuta henkilöstöä kuin virkamiehiä koskevia palvelussuhteen ehtoja seuraavien artiklojen mukaisesti.

2 artikla

Lisätään 8 artiklaan alakohta seuraavasti:

«Edellä 2 artiklan a ja d alakohdassa tarkoitettuun muuhun henkilöstöön kuuluvan määräaikainen palvelussuhde voidaan uudistaa määräaikaiseksi ainoastaan kerran. Sen jälkeen kyseinen palvelussuhde uudistetaan määräämättömäksi ajaksi.»

3 artikla

Korvataan 11 artiklan ensimmäinen kohta seuraavasti:

«Henkilöstösääntöjen 11-26 artiklan säännöksiä virkamiesten oikeuksista ja velvoitteista sovelletaan soveltuvin osin. Kuitenkin tilapäisen muuhun henkilöstöön kuuluvan osalta, jolla on määräaikainen sopimus, 15 artiklan toisessa alakohdassa tarkoitetun henkilökohtaisista syistä myönnettävän loman pituus rajoittuu palvelussuhdetta koskevan sopimuksen jäljellä olevaan voimassaoloaikaan.»

4 artikla

Korvataan 14 artiklan kolmas alakohta seuraavasti:

«Viimeistään kuukausi ennen koeajan päättymistä tehdään kertomus tilapäisen muuhun henkilöstöön kuuluvan kyvyistä hoitaa tehtäviinsä kuuluvat toimet sekä hänen tehokkuudestaan ja käytöksestään yksikössä. Tämä kertomus annetaan tiedoksi kyseiselle henkilölle, joka voi tehdä huomatuksensa kirjallisesti. Jos tilapäinen muuhun henkilöstöön kuuluva ei ole osoittanut riittävää kelpoisuutta hoitaa edelleen tehtäviään, hänet irtisanotaan.

Jos koeajalla oleva tilapäinen muuhun henkilöstöön kuuluva osoittautuu ilmeisen soveltumattomaksi, kertomus voidaan laatia missä harjoittelun vaiheessa tahansa. Kertomus annetaan tiedoksi kyseiselle henkilölle, joka voi tehdä huomatuksensa kirjallisesti. Tämän kertomuksen perusteella viranomainen, joka saa tehdä sopimuksia palvelukseen ottamisesta, voi päättää tilapäisesti muuhun henkilöstöön kuuluvan irtisanomisesta ennen koeajan päättymistä antamalla hänelle kuukauden irtisanomisajan kuitenkin siten, että palveluksessaoloaika voi kestää enintään koeajan tavanomaisen ajan.

Koeajalla oleva tilapäinen muuhun henkilöstöön kuuluva, joka on irtisanottu, saa kunkin suoritetun koeajan kuukauden osalta korvauksen, joka on kolmannes hänen peruspalkastaan.»

5 artikla

Muutetaan 17 artikla seuraavasti:

a) Korvataan ensimmäisen alakohdan toinen virke seuraavasti:

«Edellä 6 artiklan ensimmäisessä kohdassa tarkoitettu viranomainen vahvistaa tämän loman pituuden, joka voi olla enintään neljännes kyseisen henkilön palveluksessaoloajasta ja enintään:

- kolme kuukautta silloin kun muuhun henkilöstöön kuuluva on ollut palveluksessa vähemmän kuin neljä vuotta, ja

- kuusi kuukautta muissa tapauksissa»;

b) Lisätään kohdat seuraavasti:

«Tilapäisen muuhun henkilöstöön kuuluvan loman aikana 28 artiklassa tarkoitettu sairaus- ja tapaturmavakuutus keskeytetään.

Tilapäinen muuhun henkilöstöön kuuluva, joka osoittaa, että hän ei voi saada muusta julkisesta järjestelmästä suojaa 28 artiklassa tarkoitettuja riskejä vastaan, voi kuitenkin viimeistään kuukauden kuluessa palkattoman loman alkamisesta tekemänsä pyynnön perusteella saada edelleen kyseisessä artiklassa tarkoitettua vakuutussuojaa edellyttäen, että hän maksaa puolet tarpeellisista maksuista 28 artiklassa tarkoitettujen riskien varalta lomansa ajalta; vakuutusmaksut lasketaan tilapäiseen muuhun henkilöstöön kuuluvan viimeisen peruspalkan perusteella.Lisäksi 2 artiklan c tai d alakohdassa tarkoitettu tilapäinen muuhun henkilöstöön kuuluva, joka esittää näyttöä siitä, että hän ei voi saada eläkeoikeuksia muusta eläkejärjestelmästä, voi pyynnöstään saada edelleen uudet eläkeoikeudet palkattoman lomansa ajaksi edellyttäen, että hän maksaa maksun, joka on kolminkertainen 41 artiklassa tarkoitettuun määrään verrattuna; maksut lasketaan tilapäisen muuhun henkilöstöön kuuluvan palkkaluokkaan ja tasoon liittyvän peruspalkan perusteella.»

6 artikla

Korvataan 18 artikla seuraavasti:

«18 artikla

Tilapäiselle muuhun henkilöstöön kuuluvalle, joka kutsutaan varusmiespalvelukseen, siviilipalvelukseen tai kertausharjoituksiin tai joka kutsutaan asevoimien palvelukseen, myönnetään lomaa kansallisen palveluksen perusteella; tilapäisen muuhun henkilöstöön kuuluvan osalta, joka on otettu palvelukseen määräaikaisen sopimuksen nojalla, kyseinen loma ei voi missään tapauksessa jatkua pidempään kuin itse sopimus.

Varusmiespalvelukseen tai siviilipalvelukseen kutsutun, tilapäisen muuhun henkilöstöön kuuluvan palkanmaksu keskeytetään, mutta häneen sovelletaan edelleen näiden palvelussuhteen ehtojen etenemistä koskevia säännöksiä. Samoin häneen sovelletaan edelleen näiden palvelussuhteen ehtojen eläkettä koskevia säännöksiä, jos hän maksaa eläkemaksut taannehtivasti suoritettuaan varusmiespalveluksensa tai siviilipalveluksensa.

Kertausharjoituksiin tai asevoimien palvelukseen kutsuttu tilapäinen muuhun henkilöstöön kuuluva, saa kertausharjoituksista tai asevoimien palveluksessaoloajalta palkkaa, josta vähennetään kuitenkin palveluksessaoloaikana saatu palkka.»

7 artikla

Poistetaan 20 artiklan viides kohta ja siihen liittyvä kuukausittaista peruspalkkaa koskeva taulukko.

8 artikla

Korvataan 24 artiklan 3 kohdan ensimmäisessä luetelmakohdassa 5 000 Belgian frangia 37 000 Belgian frangilla ja toisessa luetelmakohdassa 3 000 Belgian frangia 22 000 Belgian frangilla.

9 artikla

Lisätään 25 artiklaan seuraava virke:

«Kuitenkin tilapäinen muuhun henkilöstöön kuuluva, joka on otettu määräaikaiseen palvelussuhteeseen enintään 12 kuukaudeksi tai jonka 6 artiklan ensimmäisessä alakohdassa tarkoitettu viranomainen odottaa suorittavan vastaavan palvelusjakson, jos hänellä on toistaiseksi tehty sopimus, ja joka osoittaa, että hänen on mahdotonta asua entisessä kotipaikassaan, saa päivärahan koko sopimuksensa voimassaoloajalta ja enintään vuoden ajan.»

10 artikla

Korvataan 28 artiklan ensimmäisen kohdan ensimmäinen virke seuraavasti:

«Sairaus- ja tapaturmavakuutusta koskevia henkilöstösääntöjen 72 ja 73 artiklaa sovelletaan vastaavasti tilapäiseen muuhun henkilöstöön kuuluvaan hänen palveluksessaoloaikana, sairaslomien aikana, sekä 11 ja 17 artiklassa tarkoitettujen palkattomien lomien ajan kyseisissä artikloissa säädetyin edellytyksin; sairausvakuutusta koskevaa henkilöstösääntöjen 72 artiklaa sovelletaan vastaavasti siihen henkilöstöön kuuluvaan, joka saa työkyvyttömyyseläkettä tai jälkeenjääneen eläkettä.»

11 artikla

Lisätään 47 artiklan 1 kohdan b alakohdan toisen virkkeen jälkeen virke seuraavasti:

«Sen muuhun henkilöstöön kuuluvan osalta, jonka sopimus palvelukseenottamisesta on uudistettu, kyseisen määräajan on oltava vähintään kuukausi kultakin suoritetulta palvelusvuodelta ja vähintään kuukausi ja enintään kuusi kuukautta.»

12 artikla

Korvataan 48 artikla seuraavasti:

«48 artikla

Toimielin voi irtisanoa sekä toistaiseksi että määräajaksi tehdyn sopimuksen palvelukseenottamisesta ilman irtisanomisaikaa:

a) koeaikana tai sen päättyessä 14 artiklassa säädetyin edellytyksin,

b) jos muuhun henkilöstöön kuuluva ei enää täytä 12 artiklan 2 kohdan a ja d alakohdassa säädettyjä edellytyksiä. Kuitenkin jos muuhun henkilöstöön kuuluva ei enää täytä 12 artiklan 2 kohdan d alakohdassa säädettyjä edellytyksiä, sopimus voidaan irtisanoa ainoastaan 33 artiklan mukaisesti, ja

c) jos muuhun henkilöstöön kuuluva ei voi enää jatkaa tehtäviensä hoitoa 16 artiklassa säädetyn palkallisen sairasloman päätyttyä. Tässä tapauksessa muuhun henkilöstöön kuuluva saa korvauksen, joka vastaa hänen peruspalkkaansa ja perhelisiä kahdelta päivältä kultakin suoritetulta palveluskuukaudelta.»

Siirtymäsäännös

13 artikla

Tämä asetus tulee voimaan 1 päivänä tammikuuta 1985 ja sitä sovelletaan niihin tilapäisiin muuhun henkilöstöön kuuluviin kuin virkamiehiin, jotka ovat palveluksessa tämän asetuksen voimaantullessa.

Loppusäännös

14 artikla

Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Luxemburgissa 10 päivänä kesäkuuta 1985.

Neuvoston puolesta

Puheenjohtaja

M. FIORET

() EYVL N:o C 127, 14.5.1984, s. 134

() EYVL N:o L 56, 4.3.1968, s. 1

() EYVL N:o L 51, 21.2.1985, s. 6